Vasvár Város Képviselő-testülete

**Jegyzőkönyv**

Vasvár Város Önkormányzata Képviselő-testülete 2017. szeptember 6-án megtartott rendkívüli üléséről.

**Rendelet:**

**11.** Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet módosításáról

**Határozatok:**

**196.** Bursa Hungarica Ösztöndíjpályázat 2018. évi fordulójához csatlakozás

**197-198.** Kitüntetési javaslatok (Zárt ülés keretében tárgyalva, külön jegyzőkönyvben

rögzítve.)

**199.** Vasvári Városfejlesztési Nonprofit Kft „Iparterület kialakítása Vasváron”

projektben tervezési szerződés megkötésének jóváhagyása

Vasvár Város Képviselő-testülete

**Jegyzőkönyv**

**Készült** Vasvár Város Önkormányzata Képviselő-testülete 2017. szeptember 6-án megtartott rendkívüli üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály alpolgármester, Dr. Pataky Pál tanácsnok, Unger József és Gergye Rezső képviselő (5 fő)

**Távolmaradását előre bejelentette:** Galambos István tanácsnok és Dr. Fabók Tibor képviselő (2 fő)

**Tanácskozási joggal jelen voltak:**

Pálláné Dr. Lakics Erika aljegyző,

Kónya Emília pénzügyi osztályvezető, és

Varga Zoltán műszaki osztályvezető.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését a következő kettő témával:

* Előterjesztés Bursa Hungarica Felsőoktatási Önkormányzati Ösztöndíjpályázat 2018. évi fordulójához való csatlakozáshoz

Előadó: TÓTH BALÁZS polgármester

* Vas Megye Önkormányzata által alapított kitüntetésekre javaslattétel

Előadó: TÓTH BALÁZS polgármester

Képviselő-testület a kiegészített napirenddel 5 igen szavazattal – ellenszavazat és tartózkodás nélkül – egyhangúlag egyetértett, majd az alábbi sorrend szerint jóváhagyta azt:

I. Vasvár Város Önkormányzata Képviselő-testületének …/2017.(…) önkormányzati rendelet-tervezete Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet módosításáról

Előadó: Dr. ÓDOR ILDIKÓ jegyző

II. FOLYÓ ÜGYEK:

1. Előterjesztés Bursa Hungarica Felsőoktatási Önkormányzati Ösztöndíjpályázat 2018. évi fordulójához való csatlakozáshoz

Előadó: TÓTH BALÁZS polgármester

1. Vas Megye Önkormányzata által alapított kitüntetésekre javaslattétel

Előadó: TÓTH BALÁZS polgármester

1. Előterjesztés a Vasvári Városfejlesztési Nonprofit Kft „Iparterület kialakítása Vasváron” projektben tervezési szerződés megkötésének jóváhagyására

Előadó: TÓTH BALÁZS polgármester

1. **napirendi pont:**

**Vasvár Város Önkormányzata Képviselő-testületének …/2017.(…) önkormányzati rendelet-tervezete Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet módosításáról**

**Tóth Balázs polgármester** közölte, hogy a rendelet-tervezet az SZMSZ jogszabályi változásokhoz való hozzáigazítását tartalmazza.

**Dr. Pataky Pál tanácsnok** megkérdezte, hogy az egészségügyi alapellátás miért nem szerepel az önkormányzat kormányzati funkciói között.

**Kónya Emília pénzügyi osztályvezető** közölte, hogy az egészségügyi alapellátás az Egészségügyi Alapellátó Intézménynél szerepel, mint kormányzati funkció, mivel ott látják el ezt a feladatot.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 5 igen szavazattal – ellenszavazat és tartózkodás nélkül – egyhangúlag egyetértett, majd megalkotta a következő rendeletet:

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**11/2017.(IX.07.) önkormányzati rendelete**

**Vasvár Város Önkormányzata Szervezeti és Működési Szabályzatáról szóló 20/2013.(XII.21.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

**1./ Előterjesztés Bursa Hungarica Felsőoktatási Önkormányzati Ösztöndíjpályázat 2018. évi fordulójához való csatlakozáshoz**

**Dr. Pataky Pál tanácsnok** indítványozta a keretösszeg 900 eFt-ra való megemelését, mivel az utóbbi időben a bizottságnak többször pótigényt kellett benyújtania a képviselő-testülethez a keretösszeg megemelésére annak érdekében, hogy valamennyi szociálisan rászoruló felsőoktatási hallgatót ösztöndíjban tudjon részesíteni.

**Tóth Balázs polgármester** többkérdés, hozzászólás nem lévén szavazásra tette fel az előterjesztésben található határozati javaslatot 800 eFt helyett 900 eFt keretösszeggel.

Képviselő-testület a módosított határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**196/2017.(IX.06.) számú képviselő-testületi határozat:**

1./ Vasvár Város Önkormányzata Képviselő-testülete **csatlakozik** a hátrányos helyzetű, szociálisan rászoruló felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2018. évi fordulójához.

A Bursa Hungarica Felsőoktatási Önkormányzati Ösztöndíjpályázat 2018. évi fordulójának általános szerződési feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

2./ Az önkormányzati támogatás elnyerésére **„A” típusú és „B” típusú pályázatot ír ki** **a mellékletnek megfelelően.**

3./ A támogatás fedezetéül 2018. évi költségvetésének szociális keretéből **900.000,-Ft-ot különít el.**

„B” típusú nyertes pályázó esetén a képviselő-testület 2018-ban, 2019-ben, 2020-ban és 2021-ben ezen évek költségvetésének szociális keretéből fedezi a támogatást.

4./ A felosztható 900.000,-Ft keretösszegből 2018. évben, az „A” és „B” típusú pályázók közül a szociálisan rászorult, felsőoktatásban már résztvevő, illetve felsőoktatási intézménybe jelentkezni kívánó fiatalok tanulmányait támogatja **maximum havi 5.000,-Ft összeggel**.

**A beérkező pályázatokat a Humán Erőforrás Bizottság bírálja el.**

A pályázók közül a szociálisan legrászorultabbakat a következő fő szempontok pályázónkénti együttes vizsgálata alapján választja ki:

* pályázó árva vagy félárva,
* pályázó szülei elváltak, különváltak,
* eltartó, szülő munkanélküli vagy öregségi nyugdíjban részesül, illetve tartósan

beteg, rokkant,

* a családban élő eltartottak száma,
* kollégiumi ellátásban részesül-e,
* közös háztartásban élők egy főre jutó havi nettó jövedelmének összege.

Indokolt esetben – további információszerzés céljából – a pályázó vagyoni helyzetének vizsgálatára környezettanulmány is végezhető.

**Felelős: 1-3./ pontokra:** Csatlakozásról szóló nyilatkozat továbbítására, a pályázatok közzétételére, keretösszeg 2018. évi költségvetésbe való betervezésére: Dr. ÓDOR ILDIKÓ jegyző

**4./ pontra:** pályázatok elbírálására: Vasvár Város Képviselő-testülete

Humán Erőforrás Bizottsága

**Határidő: 1./ pontra:** csatlakozási nyilatkozat továbbítására: 2017. október 2.

**2./ pontra:** pályázatok közzététele a Vasvári Újságban és a város honlapján történik.

**3./ pontra:** 2018, 2019. 2020. és 2021. évi költségvetések tervezése

**4./ pontra:** 2017. december 7.

**2./ Vas Megye Önkormányzata által alapított kitüntetésekre javaslattétel**

**Figyelemmel „Magyarország helyi önkormányzatairól” szóló 2011. évi CLXXXIX. törvény 46. § (1) bekezdés a) pontjára, zárt ülés keretében tárgyalva, külön jegyzőkönyvben rögzítve.**

**3./ Előterjesztés a Vasvári Városfejlesztési Nonprofit Kft „Iparterület kialakítása Vasváron” projektben tervezési szerződés megkötésének jóváhagyására**

**Tóth Balázs polgármester** kérdés, hozzászólás nem lévén szavazásra tette fel az előterjesztésben található határozati javaslatot, miszerint a Vasvári Városfejlesztési Nonprofit Kft a jegyzőkönyv mellékletét képező tervezési szerződést megköti a Borostyánkő Út Kereskedelmi és Szolgáltató Kft-vel az „Iparterület kialakítása Vasváron” elnevezésű projekt keretében Vasváron az oszkói út melletti iparterület kialakítása komplex tervezési feladatainak ellátására.

Képviselő-testület a határozati javaslattal 5 igen szavazattal – ellenszavazat és tartózkodás nélkül – egyhangúlag egyetértett, majd meghozta az alábbi határozatot:

**199/2017.(IX.06.) számú képviselő-testületi határozat:**

Vasvár Város Önkormányzata hozzájárul ahhoz, hogy a Vasvári Városfejlesztési Nonprofit Kft a jegyzőkönyv 1. számú mellékletében szereplő tervezési szerződést megkösse a Borostyánkő Út Kereskedelmi és Szolgáltató Kft-vel az „Iparterület kialakítása Vasváron” elnevezésű projekt keretében Vasváron az oszkói út melletti iparterület kialakítása komplex tervezési feladatainak ellátására.

Felelős: TÓTH BALÁZS polgármester

Határidő: azonnal

**Tóth Balázs polgármester** több tárgy nem lévén az ülést berekesztette.

K.m.e.

**TÓTH BALÁZS Dr. ÓDOR ILDIKÓ**

**polgármester jegyző**